ଟରାସ କୋମ୍ପାନିଚେଙ୍କୋ  (ଛାଞ୍ଚ: - ; ଜନ୍ମ: ୧୪ ନଭେମ୍ବର ୧୯୬୯, ଜନ୍ମସ୍ଥାନ: କ୍ୟିଭ, ୟୁକ୍ରେନିଆନ, ଏସ୍ଏସ୍ଆର୍) ଜଣେ ୟୁକ୍ରେନିୟ ରେକର୍ଡ଼ିଂ କଳାକାର, କୋବଜାର, ଗୀତିକାର, ସଙ୍ଗୀତକାର, ଗାୟକ ତଥା ଏକ ସଙ୍ଗୀତ ବ୍ୟାଣ୍ଡର ପୁରୋଧା  । ସେ କୋବଜାରସ୍କାୟି ଟିସେଖ  (କୋବଜାର ଗିଲ୍ଡ), ପ୍ରାରମ୍ଭିକ ସଙ୍ଗୀତ ଦଳ ଚୋରିଆ କୋଜାକ୍କା ଏବଂ ସର୍ମାଟିକା ଭଳି ବ୍ୟାଣ୍ଡର ସକ୍ରିୟ ସଦସ୍ୟ  । ନଭେମ୍ବର ୨୦୦୪ରୁ ଜାନୁଆରୀ ୨୦୦୫ ମଧ୍ୟରେ ୟୁକ୍ରେନରେ ଚାଲିଥିବା କମଳା ବିପ୍ଳବରେ  (ଅରେଞ୍ଜ ରିଭୋଲ୍ୟୁସନ୍) ସେ ସକ୍ରିୟ ଭାବରେ ଅଂଶଗ୍ରହଣ କରିଥିଲେ  । ଏହା ବ୍ୟତୀତ ୨୦୧୩ ୨୦୧୪ ମସିହାରେ ଇଉରୋମୈଦାନରେ ମଧ୍ୟ ସେ ଅଂଶଗ୍ରହଣ କରିଥିଲେ । ସେ ୟୁକ୍ରେନର ଜଣେ ଜଣାଶୁଣା ଓ ଭାସିଲ ଷ୍ଟୁସ୍ ପୁରସ୍କାର ବିଜେତା କଳାକାର । ସେ ଜଣେ ପ୍ରଶିକ୍ଷିତ ଚିତ୍ରକର ଓ କଳା ଐତିହାସିକ ଭାବେ ତାଲିମ ନେଇଥିଲେ ମଧ୍ୟ ସଙ୍ଗୀତ ପ୍ରତି ଥିବା ରୁଚି ପାଇଁ ଏହି ବୃତ୍ତିକୁ ଛାଡ଼ି ଦେଇଥିଲେ । ୨୦୨୨ ମସିହାରେ ରୁଷିଆ-ୟୁକ୍ରେନ ଯୁଦ୍ଧରେ ସେ ହତିଆର ଉଠାଇ ପ୍ରତ୍ୟକ୍ଷ ଯୁଦ୍ଧରେ ସାମିଲ ହୋଇଥିଲେ ଏବଂ ୨୪୧ ତମ ଟେରିଟୋରିଆଲ୍ ଡିଫେନ୍ସ ବ୍ରିଗେଡ଼ରେ ଯୋଗ ଦେଇଥିଲେ ।